Thomas Pynchon
Thomas Ruggles Pynchon (sündinud 8. mail 1937 Glen Cove'is New Yorgi osariigis) on Ameerika Ühendriikide kirjanik. Ta on üks tunnustatumaid postmodernistlikke kirjanikke.[viide?] Ta on võitnud mitu kirjandusauhinda, sealhulgas National Book Awardi 1974. aastal oma romaani "Raskusjõu vikerkaar" ("Gravity's Rainbow") eest. Ta on tuntud ka eraklikkuse poolest: ta ei ole oma elu jooksul andnud ühtegi intervjuud ning on vältinud fotodele jäämist.